ESKIMI

Kdo so Eskimi?

Eskimi ali inuiti so mongolsko pleme, ki živi na Aljaski, v Kanadi, na Grenlandiji in v majhnem delu Sibirije. Glede na območje bivanja se delijo v tri skupine: grenlandske Eskime, centralne Eskime in zapadne Eskime.

Po postavi so srednje veliki, rumenorjave polti in črnih las. Oblečeni so v kožuhe iz kož severnega medveda in jelena, ki jih ščitijo pred mrazom, na nogah pa nosijo obutev iz nepremočljive mroževe kože.

Vsakdanje življenje

Beseda Eskim pomeni človeka, ki je surovo meso, kar eskimi še danes res počnejo, čeprav se počasi prilagajajo in meso že pečejo ali kuhajo. Jejo večinoma meso: ribe, jelene in juho iz mesa severnega medveda. Njihova specialiteta je žvečenje maščobe, ki je tik pod kitovo kožo. Za gretje, razsvetljavo in kuhanje uporabljajo tjulnjevo mast. Čeprav je alkohol tradicionalno prepovedan, pa se danes pojavlja vedno večji problem alkoholizma.

Danes večina Eskimov živi v lesenih hišah opremljenih, kot je opremljen značilen severnoameriški dom. Nekateri se še vedno ukvarjajo z lovom, večina pa jih dela v številnih različnih podjetjih in poklicih.

Včasih so bile sani na pasjo vprego najpomembnejše prevozno sredstvo, danes pa jih uporabljajo večinoma le še za turizem.

Življenje v skupnosti

Eskimi so kolektiv in nimajo individualne miselnosti. Skupnost jim daje hrano in vse, kar potrebujejo. Prva 3 leta otrokovega življenja se mati ne loči od njega, saj ga zaradi mraza stalno nosi na hrbtu. Potem pa otrok postane last “vseh”. Prvega otroka, zlasti fanta, hčerka da svoji materi, da bi poskrbel zanjo v starosti. Tradicionalno je za kuhanje skrbela žena, mož pa je bil lovec.

V razširjeni družini so imeli velik ugled starejši, ki pa izgubljajo na veljavi. Danes starejši ljudje predvsem pripovedujejo zgodbe, v prejšnjih časih, ko je bilo pomanjkanje, pa je starejši človek preprosto “odšel v sneg” in hrano prepustil mlajšim.

Kultura in verovanje

Eskimi so izvorno animisti. Verjamejo v duhove, katerih se bojijo, imajo svoje šamane in poznajo ogromno tabujev in mitov. V snežnem viharju vidijo duha, zato takrat ne bodo šli ven. Ko zavija veter, ta duh govori. Okoli leta 1870 so k njim prišli prvi krščanski misijonarji in mnoge izmed njih vsaj približno pokristjanili.

Za sneg, brez katerega si ne znajo predstavljati življenja, imajo več kot 90 izrazov.

Ko fant ujame prvega tjulnja postane mož. Stari materi pokloni kožo glave, iz katere si naredi culico.

Eskimski pogrebi so za druge lahko zelo pretresljivi. Pokop je v skromni krsti, na katero naložijo kamne. Po pogrebu se družina iz ene hiše preseli v drugo, ona iz druge pa pride v njihovo.

Prehod iz tradicionalnosti v modernost

Do 20. stoletja so Eskimi živeli izrazito nomadsko življenje. Pozimi, v času polarne noči, so živeli v iglujih, poletja pa so običajno preživeli ob jezerih, kjer so si naredili šotore iz živalskih kož, katerih ogrodje je bilo kitovo okostje. Niso bili registrirani in niso imeli imen, ampak samo številko.

V 60. letih so jim začeli v naseljih graditi šole, zdravstvene postaje in trgovine. Eskimi so takrat popolnoma spremenili način življenja. Dobili so angleška imena in bili registrirani.